OzLabs/hebrew-wiki-articles huggingface dataset:
Lucky Star

"Lucky Star" (בעברית: "כּוֹכָב בַּר-מַזָּל") הוא סינגל שהוקלט על ידי הזמרת-יוצרת האמריקאית מדונה, מתוך אלבום הבכורה שלה, Madonna.<ref name=":0"></ref><ref name=":1"></ref> השיר יצא לאור ב-9 בספטמבר 1983, על ידי חברות התקליטים האחים וורנר וסייר רקורדס, כסינגל הרביעי מתוך האלבום.<ref name=":0" /><ref name=":1" />

השיר הגיע למקום הרביעי במצעד הבילבורד הוט 100.

== רקע וכתיבה ==
השיר נכתב על ידי מדונה עצמה והופק על ידי רג'י לוקאס,<ref></ref> אם כי מדונה לא אהבה את העבודה של רג'י לוקאס והחליטה לקרוא למי שהיה אז בן זוגה ג'ון "ג'ליבין" בניטז לעשות רמיקס לשיר על פי רעיונותיו.

מבחינה מוזיקלית השיר הוא שיר דאנס-פופ אשר משלב ביטים כבדים של תוף עם קולות של גיטרה בסולמות גבוהים. מבחינה לירית בשיר מדונה משווה את הגוף הגברי לכוכב שבשמים.

== ביקורות והצלחה ==
השיר זכה לביקורות חיוביות ממבקרי מוזיקה עכשוויים שכינו אותו "כהקדמה למוזיקת דאנס עליזה".

השיר זכה להצלחה בארצות הברית כאשר הפך שם ללהיט מדונה והגיע למקום ה-4 ולימים היה לשיר השני מתוך רצף של 15 שירים (לא כולל שירים מתוך פסקולים) שמדונה הצליחה להכניס לעשרים העליונים במצעד. בנוסף הוא גם הגיע למקום הראשון במצעד שירי הדאנס לצד השיר "Holiday".

== וידאו קליפ ==
הקליפ לשר מציג את מדונה רוקדת מאחורי רקע לבן עם הרקדניות שלה. לאחר פרסום הקליפ סגנון הלבוש וההתנהגות של מדונה הפכו למודל לחיקוי בקרב צעירים. חוקרי ציינו כי בקליפ מדונה הציגה את עצמה כדמות נרקיסיסטית ומעורפלת וכינתה את עצמה ככובת מזל בניגוד למשמעות של השיר.

את השיר מדונה ביצעה במספר סיבובי הופעות שלה כאשר האחרון מביניהם היה "Rebel Heart Tour", ואף השיר זכה למספר גרסאות כיסוי במהלך השנים.

== מיקומי שיא ==

== קישורים חיצוניים ==

== ביאורים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי רג'י לוקאס
קטגוריה:שירים על מזל
קטגוריה:שירי פוסט-דיסקו
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
Human Nature

"Human Nature" (בעברית: "הַטֶּבַע הָאֱנוֹשִׁי") הוא סינגל של הזמרת-יוצרת האמריקאית מדונה, מתוך אלבום האולפן השישי שלה, Bedtime Stories. השיר יצא כסינגל הרביעי והאחרון מהאלבום ב-6 ביוני 1995, על ידי חברות התקליטים האחים וורנר ומאבריק רקורדס.

השיר הגיע למקום ה-46 במצעד הבילבורד הוט 100.

== רקע וניתוח מוזיקלי ==
מבחינה לירית, "Human Nature" הוא שיר ביקורת כלפי מבקריה. הוא עוסק בביקורת שהופנתה כלפי התדמית הפרובוקטיבית שלה ואת הוצאתם של שירים מיניים. מדונה שואלת בציוניות שאלות רטוריות שמבוססות על החיים שלה בשנתיים שקדמו ליציאת השיר.

השיר נכתב על ידי מדונה עצמה, דייב הול, שון מקנזי, קווין מקנזי ומייקל דירינג והופק על ידי מדונה והול. מבחינה מוזיקלית, "Human Nature" הוא שיר R&B שמכיל תופים ודגימה של השיר "What You Need" של להקת Main Source, ולכן שון וקווין מקנזי ומייקל דירינג נכנסו בקרדיטים של כותבי השיר אף על פי שהשיר עצמו נכתב על ידי מדונה ודייב הול.

== ביקורות והצלחה ==
השיר קיבל ביקורות חיוביות ממבקרי המוזיקה שאר כינו את השיר כ"המנון" ושיבחו את האופי המעצים שלו. אם כי השיר לא זכה להצלחה רבה בארצות ברית כאשר הגיע למקום ה-46 בלבד בארצות הברית אך הגיע למקום השני במצעד שירי הדאנס.

בממלכה המאוחדת השיר זכה להצלחה גדולה יותר כאשר הגיע למקום השמיני ובאיטליה גם זכה להצלחה כאשר הגיע למקום העשירי.

== וידאו קליפ ==
הווידאו קליפ של השיר בוים על ידי ז'אן-בטיסט מונדינו ובו מדונה ורקדניה לבושים בבגדי לטקס ועור תוך כדי שהם מבצעים ריקודים מאחורי מסך לבן בהשראת ה-S&M. מאוחר יותר הקליפ השפיע על זמרות אחרות כמו כריסטינה אגילרה וריהאנה. מדונה ביצעה את השיר בשלושה מסיבובי ההופעות שלה כאשר האחרון מביניהם היה, "The MDNA Tour".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1995
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דייב הול
קטגוריה:שירים שנכתבו על ידי מדונה
קטגוריה:שירים שהופקו על ידי דייב הול
קטגוריה:שירים שהופקו על ידי מדונה
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים על מיניות
קטגוריה:שירים עם נושאים פמיניסטיים
קטגוריה:שירי R&B עכשוויים אמריקאיים
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
טקסון מוטל בספק

ה[[ברונטוזאורוס הענקי התגלה ב-1879 אך בהמשך הפך לטקסון מוטל בספק עקב דמיונו לאפטוזאורוס, דינוזאור שהתגלה אחריו. באפריל 2015 העריכו שהברונטוזאורוס הוא מין נפרד מהאפטוזאורוס והוא חזר להתקיים.]]
בנומנקלטורה הזואולוגית טקסון מוטל בספק (בלטינית: Nomen dubium) הוא טקסון מתואר בעל שם מדעי שניתן לו, ואשר לאחר זמן הוחלט שאינו רלוונטי. מונחים דומים הם: טקסון מעורפל (nomina ambigua) בו משתמשים באותו שם מדעי ליותר מקבוצה/מין אחד, טקסון מעורבב (nomina confusa) בו תרבויות שונות מערבבות את השם המדעי, טקסון מבולבל (nomina perplexa) בו השם המדעי כולל עוד יצורים שאינם קרובים וטקסון מסוכן (nomina periculosa) בו שם מדעי שגוי עלול לסכן חיים או לפגוע בכלכלה (בקשר לחיידקים).

הדבר קורה בעיקר במאובנים שמקבלים שם אך יכולים לעבור מטקסון אחד לטקסון אחר ולהעלים אותו. לעיתים יש על כך מחלוקות בין החוקרים. הברונטוזאורוס למשל נחשב הרבה שנים ליצור שכיום מכונה אפטוזאורוס שעוד לא קיבל שם. לאחר שהוגדר האפטוזאורוס רוב הקהילה המדעית החליטה לבטל את הסוג ברונטוזאורוס. בהמשך הוחלט שהברונטוזאורוס שונה בכמה מאפיינים מהאפטזאורוס והוא חזר להתקיים. מקרה נוסף הוא היצור דמוי-התנין פרסוכוס מהטריאס שקיבל שם מדעי נפרד עקב מראה החרטום הצר שלו, אך לא נמצא לו שלד. לאחר שהתגלו מאובנים נוספים שקיבלו שמות מדעיים שונים לא הצליחו להבדיל ביניהם והסוג הפך למיותר. בהמשך התגלה שלד של היצור בנוסף לגולגולת, והבליט יותר את ההבדלים בינו למינים דומים, והוא חזר להתקיים.

הקהילה המדעית מצריכה בדיקות של המאובנים כדי להעריך כראוי את הטקסון המבוטל. אם המאובנים הושמדו היא מרשה להמציא שם מדעי חדש במקום הישן וכך לבטל אותו. 

שימוש נוסף במונח קשור לחוקרי חיידקים, כאשר שמות של כמה חיידקים נידחים על ידי הקהילה המדעית ולא ברור האם היצור קיים או לא.

==קישורים חיצוניים==

קטגוריה:טקסונים
*
עמוס שושן

עמוס שושן (נולד בז' בטבת ה'תשכ"ט, 28 בדצמבר 1968) הוא רב יישובי רכס פוריה, ראש כולל "שערי תורה" ומחברם של ספרים תורניים.

== ביוגרפיה ==
הרב שושן נולד בקריית שמונה בשנת 1968.

למד בישיבת כפר הרואה אצל הרב משה צבי נריה, עמו למד דף יומי בחברותא. המשיך את לימודיו בישיבת הגולן והתגייס כלוחם לחטיבת גבעתי. לחם בעזה באינתיפאדה הראשונה וכן בלבנון. בהמשך יצא לקצונה ולאחר שהוסמך לרבנות שירת כרב חטיבתי. לאחר שירותו הצבאי למד בכולל ההלכה בישיבת הגולן, וכן אצל הרב יעקב ניסן רוזנטל בחיפה. הוסמך לרבנות על ידי הרבנים הראשיים לישראל, הרב ישראל מאיר לאו והרב אליהו בקשי דורון.

בשנת תשמ"ב נבחר לחתן התנ"ך של העיר קריית שמונה. ובשנת תשנ"ב זכה בפרס רקנאטי "אברהם העברי", על חיבורו "מחלוקת הסמיכה", בנושא המחלוקת שהייתה בין מהר"י בירב למהרלב"ח בעניין סמיכת חכמים לדיינים מומחים, חלק מחיבורו זה פורסם באותה שנה בביטאון המועצה הדתית תל אביב יפו. סיים לימודי תואר ראשון בהצטיינות יתירה במכללת אורות ישראל.

הרב עמוס שושן עם הרב [[עובדיה יוסף והרב שלמה עמאר, בחידון השבת בבנייני האומה, תשע"ב]]
הרב עמוס שושן והרב [[ישראל מאיר לאו בלשכת הרב הראשי, תשס"ב]]

בשנים תשנ"ב-תשנ"ו היה מרצה מטעם משרד החינוך למורים בבתי הספר ובמדרשות תורניות. שימש כר"מ בישיבה בחיספין וכראש כולל לרבנות בבית שאן. וכן הרצה בקורסי ההסמכה לבלניות שעל ידי מוסדות "[https://www.dorvador.org.il/ דור ודור]". בשנת תשנ"ו הוציא את ספרו הראשון "סוגה בשושנים", העוסק בהלכות נדה טבילה ומקוואות, ומהווה הכנה לנבחנים בבחינות ברבנות הראשית. בהמשך הוציא את ספריו בנתיבות התלמוד – על השתלשלות תורה שבעל פה ותורתם של התנאים. ספרו 'שער המלך' עוסק בשיטתו של הרמב"ם.

בי' בשבט תשנ"ט נבחר לשמש רב אזורי של יישובי רכס פוריה.

משמש כרב ארגון "שמחת משה רבנו" העוסק בלימוד הלכות שבת והפצתם, טמקיים חידון שנתי החל משנת תשס"ז. לצורך זה ערך והוציא הרב שושן את הספר "עונג שבת - הלכות נדבה", שזכה להסכמות מגדולי הרבנים ובראשם הרב עובדיה יוסף, אשר לקח חלק בחידונים אלו.

== ספריו ==
* סוגה בשושנים - על הלכות נדה טבילה ומקוואות, תשנ"ו
* בנתיבות התלמוד - השתלשלות תורה שבעל פה, תורת התנאים (ב' חלקים), תש"ס
* שער המלך - עיונים במשנה תורה לרמב"ם ובשיטתו, תשס"ה
* מעשה אבות - פירוש על מסכת אבות, תשס"ה
* עונג שבת - על הלכות שבת, תשע"ג
* מסילת ישרים - ביאורים על ספרו של הרמח"ל, תשע"ז
* מאורות התלמוד - השתלשלות תושב"ע, עיון בתורת התנאים והאמוראים (ג' חלקים), תשע"ח

==קישורים חיצוניים==
* הילה פרידמן, [https://www.hidabroot.org/article/230261 מה עשו קיבוצניקים, אנשי ציבור ורבנים ביחד על האי בכנרת?], באתר [https://www.hidabroot.org/ הידברות], 16 בינואר 2018
* [https://www.youtube.com/channel/UC020Pexs8x021zu5n0fNR3g/playlists?view=50&shelf_id=2&sort=dd הלכה יומית עם הרב עמוס שושן], באתר יוטיוב
* [https://www.facebook.com/kegefenporia/ עלון שבועי "כגפן פוריה"]
* [http://hidonshabat.co.il/ אתר חידון שבת של ארגון "שמחת משה רבנו"]
* [http://www.smicha.co.il/smicha2_items2.php?it=16&cat=78&id=165 סוגה בשושנים], באתר פורטל סמיכה לרבנות
* [http://www.tzohar.org.il/?p=2375 מעשה אבות], איתמר מור, עלון "השבת"
* 

==הערות שוליים==

קטגוריה:רבני יישובים
קטגוריה:ראשי כולל אברכים ישראלים
קטגוריה:בוגרי ישיבת כפר הרא"ה
קטגוריה:בוגרי ישיבת הגולן
קטגוריה:ישראלים שנולדו ב-1968
קטגוריה:מחברי ספרי הלכה
You'll See

"You'll See" (בעברית: "אַתָּה תִּרְאֶה") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Something to Remember. השיר יצא כסינגל המוביל מהאלבום ב-23 באוקטובר 1995, על ידי חברות התקליטים האחים וורנר ומאבריק רקורדס.

השיר הגיע למקום השישי במצעד הבילבורד הוט 100.

== רקע וכתיבה ==
מטרת השיר הייתה לשפר את תדמיתה של מדונה שבאותה תקופה הייתה ידועה לשמצה. הוא נכתב והופק על ידה ועל ידי המוזיקאי הקנדי דייוויד פוסטר. מבחינה מוזיקלית השיר הוא בלדת פופ אקוסטית שכוללת כלי הקשה, גיטרה ופסנתר טרמולו ומבחינה לירית הוא מדבר על עצמאות לאחר סיום של רומן.

== ביקורות והצלחה ==
השיר זכה לביקורות חיוביות ממבקרי המוזיקה העכשוויים ששיבחו את השירה של מדונה. בנוסף האגודה האמריקאית של מלחינים, סופרים ומוציאים לאור (ASCAP) העניקה לו את פרס "Most Performed Song" במהלך הפסטיבל השנתי שלהם.

השיר זכה להצלחה כאשר הגיע לחמישייה הפותחת באוסטריה, קנדה, פינלנד, איטליה והממלכה המאוחדת. באופן כללי, הוא זכה להצלחה באירופה כאשר הגיע למקום השמיני במצעד האירופאי הכללי. בארצות הברית השיר גם זכה להצלחה כאשר הגיע למקום השישי והפך לשיר ה-29 שלה להגיע לעשירייה הפותחת במדינה.

== וידאו קליפ ==
הווידאו קליפ לשיר בוים על ידי מייקל האוסמן כאשר הסיפור שלו שימש את הקליפ הקודם של מדונה לשיר "Take a Bow". בנוסף יצא גם קליפ נוסף בגרסה הספרדית של השיר שנכתבה על ידי הזמרת הארגנטינאית פז מרטינז שגרסה זו של השיר נכללה במהדורה הלטינית של אלבום האוסף.

על מנת לקדם את השיר ביצעה אותו מדונה בשידור חי בתוכנית הטלוויזיה הבריטית Top of the Pops ובמופעים נבחרים בארצות הברית ב-2001. בשנת 2009 הזמרת הסקוטית סוזן בויל כללה גרסת כיסוי של השיר באלבום הבכורה שלה, I Dreamed a Dream.

== מיקומי שיא ==

== נתוני מכירות ==
{| class="wikitable sortable"
|-
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000^
|-
!ארצות הברית (RIAA)<ref></ref>
|זהב
|500,000^
|-
!הממלכה המאוחדת (BPI)<ref></ref>
|כסף
|322,000<ref></ref>
|-
! colspan="3" |סיכום
|-
!בכל העולם
|
|1,470,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי דייוויד פוסטר
קטגוריה:שירים שנכתבו על ידי מדונה
קטגוריה:שירים שהופקו על ידי דייוויד פוסטר
קטגוריה:שירים שהופקו על ידי מדונה
קטגוריה:וידאו קליפים שבוימו על ידי מייקל האוסמן
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
אפי מלצר

אפרים (אפי) מלצר (18 בספטמבר 1955 - 25 בפברואר 2018) היה סופר, עורך ומו"ל ישראלי. מלצר היה קצין בצה"ל בדרגת סגן-אלוף, מפקד "במחנה" בין השנים 1995–1996, דובר עיריית מודיעין-מכבים-רעות בין השנים 2003–2008 והעורך הראשי של כתב העת "מערכות" החל מ-1998 ועד מותו ב-2018.

== ביוגרפיה ==

מלצר נולד ב-1955 ברחובות, בן לניצולי השואה מפולין. אביו היה מנהל חשבונות במרכז וולקני. למד במחזור ה' של הפנימייה הצבאית לפיקוד בתל אביב-יפו.

עם סיום לימודיו התגייס לחטיבת הצנחנים ושובץ לגדוד 890, אך לאחר שחלה בצהבת עבר לשרת בחיל החינוך והנוער וכיהן כראש מדור ידיעת הארץ בתחילת שנות ה-80. בשנת 1995 מונה למפקד השבועון "במחנה" ובשנת 1996 השתחרר משירות הקבע.

לאחר שחרורו מצה"ל הקים בשנת 1997 את חברת אפי מלצר בע"מ, אשר עוסקת במחקר, ייעוץ תקשורת, דוברות והוצאה לאור. בשנת 1998 מונה לתפקיד עורך כתב העת "מערכות", תפקיד אותו מילא עד מותו. כעורך כתב העת עודד כתיבה בקרב מפקדי צה"ל, וסייע לרבים מתוכם בפרסום כתיבתם.

בשנת 2003 מונה מלצר על ידי משה ספקטור לדובר עיריית מודיעין-מכבים-רעות, תפקיד אותו מילא עד שנת 2008.

מלצר התגורר ברעות, והיה נשוי ואב לארבעה. ב-25 בפברואר 2018 נפטר מדום לב.

== קישורים חיצוניים ==
* 
* 
* 
* 
* 
* 

== הערות שוליים ==

קטגוריה:בוגרי הפנימייה הצבאית לפיקוד תל אביב
קטגוריה:עורכי במחנה
קטגוריה:סגני-אלופים בצה"ל
קטגוריה:עורכי כתבי עת ישראלים
קטגוריה:מו"לים ישראלים
קטגוריה:ישראלים שנולדו ב-1955
קטגוריה:ישראלים שנפטרו ב-2018
הורולוגיה

"השעון האוניברסלי" במוזיאון השעון ב-Zacatlán, [[מקסיקו]]
הורולוגיה (באנגלית: Horology הקשורה למונח בלטינית horologium שבא מיוונית ὡρολόγιον, "כלי מדידה שמראה את השעה") הוא מדע העוסק במדידת הזמן. 

שעוני קיר, שעוני יד, שעונים מכניים, שעוני שמש, שעוני חול, שעוני מים, קוצבי זמן (טיימרים), שעוני נוכחות, כרונומטר ימי ושעונים אטומיים הם כולם דוגמאות לכלי מדידה המשמשים לקביעת הזמן. בשימוש הנוכחי, הורולוגיה מתייחסת בעיקר למדע של מכשירים מכניים לשמירת הזמן, בעוד כרונומטריה היא מונח רחב יותר הכולל מכשירים אלקטרוניים, אשר החליפו במידה רבה את השעונים המכניים בזכות דיוקם הטוב יותר בשמירה על הזמן.
מגדל השעון של [[מורטן]]

אנשים המתעניינים בהורולוגיה נקראים הורולוגים. מונח זה משמש הן אנשים העוסקים באופן מקצועי עם מנגנון הזמן (שענים) והן חובבי וחוקרי הורולוגיה. להורולוגיה ולהורולוגים יש ארגונים רבים, הן אגודות מקצועיות והן אגודות מדעיות. ארגון ההורולוגיה הגדול ביותר בעולם הוא ה-NAWCC, האיגוד הלאומי של אספני שעונים, שבסיסו בארצות הברית, אך יש לו גם סניפים ושלוחות מקומיות ברחבי העולם.

==ראו גם==
* ההיסטוריה של השעונים
* שעון קיטור
* זמן מערכת

==לקריאה נוספת==

<div class="mw-content-ltr">
* Beckett, Edmund, [http://www.gutenberg.org/etext/17576 A Rudimentary Treatise on Clocks, Watches and Bells], 1903, from Project Gutenberg
* Berner, G.A., [http://www.fhs.ch/berner/?l=en Illustrated Professional Dictionary of Horology], Federation of the Swiss Watch Industry FH 1961 - 2012
* Daniels, George, [https://books.google.com/books?id=ZWq8c0xvGxsC&printsec=frontcover Watchmaking], London: Philip Wilson Publishers, 1981 (reprinted June 15, 2011)
* Grafton, Edward, [https://books.google.com/books?id=GlIEAAAAQAAJ&printsec=frontcover Horology, a popular sketch of clock and watch making], London: Aylett and Jones, 1849
* Perman, Stacy, [https://books.google.com/books?id=JycJpHAYZTEC&printsec=frontcover A Grand Complication: The Race to Build the World's Most Legendary Watch], Atria Books (Simon & Schuster), February 2013. 
</div>

==קישורים חיצוניים==
* 

==הערות שוליים==

קטגוריה:זמן
דיטמר ווידקה

דיטמר ווידקה (בגרמנית: Dietmar Woidke; נולד ב-22 באוקטובר 1961) הוא פוליטיקאי גרמני מן המפלגה הסוציאל-דמוקרטית (SPD), אשר משמש מאז אוגוסט 2013 כראש ממשלת מדינת ברנדנבורג.

== ביוגרפיה ==
ווידקה נולד ב-1961 בפורסט שבברנדנבורג. הוא הצטרף ל-SPD בשנת 1993 ונבחר לפרלמנט של ברנדנבורג כשנה לאחר מכן.

בשנים 1998–2003 כיהן כחבר מועצת העיר פורסט. בשנים 2004–2009 כיהן כשר לפיתוח הכפר ולאיכות הסביבה במדינה.

בשנת 2010 התמנה לשר הפנים במדינה. הוא ביצע רפורמות בשירות המשטרה.

בשנת 2014 נבחר לכהן כראש ממשלת ברנדנבורג. במסגרת תפקיד זה כיהן ווידקה גם בנציג המדינה בבונדסראט, הבית העליון של הפרלמנט הגרמני. במסגרת תפקיד זה, הוא כיהן בוועדה לחיזוק הקשרים בין גרמניה לפולין.

ווידקה נשוי ואב לילד.

==קישורים חיצוניים==

* 

קטגוריה:בוגרי אוניברסיטת הומבולדט של ברלין
קטגוריה:חברי המפלגה הסוציאל-דמוקרטית של גרמניה
קטגוריה:פוליטיקאים גרמנים
קטגוריה:חברי הבונדסראט
קטגוריה:גרמנים שנולדו ב-1961
אנדריאס דיקשטיין

אנדריאס דיקשטיין (בהונגרית: Andreas Dückstein; נולד ב-2 באוגוסט 1927) הוא שחמטאי יהודי-הונגרי-אוסטרי. זכה פעמיים במדליית זהב באולימפיאדת השחמט.

==ביוגרפיה==
אנדריאס דיקשטיין נולד בבודפשט למשפחה יהודית והיגר לאוסטריה כבר בגיל 22. הוא היה אלוף אוסטריה בשחמט שלוש פעמים - 1954, 1956 ו-1977. במהלך שנות ה-50 ושנות ה-60 של המאה ה-20 השתתף במספר תחרויות. אנדריאס דיקשטיין זכה 9 פעמים באליפות וינה בשחמט.

בשנת 1956 הוענקה לו דרגת אמן בינלאומי.

דיקשטיין עשה דוקטורט במשפטים.

בשנת 2015 הוא השתתף באליפות לסניורים לקבוצות כחבר נבחרת וינה.

==אנדריאס דיקשטיין באולימפיאדת השחמט==
בין השנים 1956 ל-1988 השתתף אנדריאס דיקשטיין ב-9 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1956||2 ||אוסטריה || ||13 מ-17||11+ 4= 2-||76.5|| 13 קבוצתי, 1 אישי
|-
| 1958||1 ||אוסטריה || ||10 מ-19||6+ 8= 5-||52.6|| 12 קבוצתי, 18 אישי
|-
| 1962||2 ||אוסטריה|| ||3 מ-10||2+ 2= 6-||30.0|| 12 קבוצתי
|-
| 1964||1 || אוסטריה || ||9.5 מ-16||8+ 3= 5-||59.4|| 20 קבוצתי, 12 אישי
|-
| 1968||1 || אוסטריה || ||7.5 מ-12||5+ 5= 2-||62.5|| 17 קבוצתי, 10 אישי
|-
| 1970||1 || אוסטריה || ||7 מ-12||4+ 6= 2-||58.3|| 22 קבוצתי, 19 אישי
|-
| 1974||2 || אוסטריה ||2410 ||10 מ-12||8+ 4= 0-||83.3|| 18 קבוצתי, 1 אישי
|-
| 1976||2 || אוסטריה ||2425 ||5.5 מ-10||5+ 1= 4-||55.0|| 18 קבוצתי, 18 אישי
|-
| 1988||2 עת || אוסטריה ||2335 ||3.5 מ-7||2+ 3= 2-||50.0|| 28 קבוצתי, 30 אישי
|}

==קישורים חיצוניים==

==הערות שוליים==

קטגוריה:אמנים בין-לאומיים
קטגוריה:שחמטאים יהודים אוסטרים
קטגוריה:שחמטאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1927
קטגוריה:אוסטרים שנולדו ב-1927
עכאר (מחוז)

עכאר (בערבית: محافظة عكار) הוא המחוז הצפוני ביותר בלבנון אשר הוקם בשנת 2014 (בעקבות חוק שנחקק ב-16 ביולי 2003). שטחו של המחוז הוא כ-788 קמ"ר, והוא גובל בים התיכון ממערב, במחוזות הלבנוניים בעלבכ-הרמל וצפון לבנון, מדרום, ובמחוזות הסוריים חומס וטרטוס מצפון. בירת המחוז היא העיירה חלבא.

בשנת 2015 אוכלוסיית המחוז הוערכה בכ-390,000 תושבים (נציבות האו"ם לפליטים העריכה כי מתוכם כ-106,000 פליטים ממלחמת האזרחים בסוריה וכ-19,000 פליטים פלסטינים). מרבית האוכלוסייה היא מוסלמית סונית עם מיעוט נוצרי ועלווי. ישנם אף מעט מתואלים. 80% מהתושבים מתגוררים בכפרים. המחוז נחשב לעני ביותר, חסר תשתיות בסיסיות ובעל אחוז גבוה של אנאלפביתיות. זרם הפליטים הסורים החריף בעיה זו.

במחוז ישנו את השטח החקלאי הגדול ביותר לאחר בקאע. ההרים המיוערים שבמחוז נחשבים לגן לאומי במדינה.

==קישורים חיצוניים==

קטגוריה:לבנון: מחוזות
בעלבכ-אלהרמל (מחוז)

בעלבכ-אלהרמל (בערבית: محافظة بعلبك - الهرمل) הוא מחוז בלבנון. הוא כולל את הנפות בעלבכ ואל-הרמל, שמחולקות ל-74 רשויות מקומיות. בירת המחוז היא בעלבכ. שטח המחוז הוא כ-3,009 קמ"ר ובשנת 2015 אוכלוסיית המחוז הוערכה בכ-416,000 נפש. המחוז גובל במחוזות הלבנוניים עכאר, צפון לבנון והר הלבנון ממערב, אל-בקאע מדרום, ובמחוזות הסוריים חומס וריף דמשק ממזרח ומצפון. במחוז ישנו את עמק הבקאע, חבל הארץ החקלאי החשוב ביותר בלבנון.

בעלבכ-אלהרמל נוסד בשנת 2014 כתוצאה מחוק אשר נחקק ב-16 ביולי 2003.

מתוך 416,000 התושבים החיים בבעלבכ-אלהרמל, נציבות האו"ם לפליטים העריכה כי 137,000 הם פליטים סורים ממלחמת האזרחים וכ-8,100 הם פליטים פלסטינים. האוכלוסייה הלבנונית במחוז (לא כולל הפליטים שברובם סונים) היא שיעית ברובה, עם מעט סונים ונוצרים.

גל הפליטים מסוריה חיזק את העוני והאלימות במחוז, וארגוני הטרור חזבאללה ואמל זכו בו לתמיכה מסוימת.

==קישורים חיצוניים==

קטגוריה:לבנון: מחוזות
דנטון (טקסס)

דנטון (באנגלית: Denton) היא עיר בטקסס, ארצות הברית. לפי מפקד האוכלוסין משנת 2010, מתגוררים בעיר כ-113,000 תושבים- מה שהופך אותה לעיר ה-200 בגודלה בארצות הברית וה-27 בטקסס.

== היסטוריה ==
באמצע המאה ה-19 היגרה לסביבת דנטון אוכלוסייה לבנה רבה. דנטון עצמה אוגדה כעיר בשנת 1866. בשנת 1881 הוקם באזור קו רכבת, מה שהגדיל את מספר התושבים. אירוע משמעותי נוסף שפיתח את העיר היה הקמת האוניברסיטה בשנת 1890. בתקופה זו, דנטון ביססה עצמה כמרכז מסחרי חשוב באזור. העיר סמוכה לנמל התעופה הבינלאומי דאלאס/פורט וורת' שבנייתו בשנת 1973 תרם לשגשוג דנטון.

== דמוגרפיה ==
אוכלוסיית העיר הוערכה בשנת 2013 בכ-133,000 תושבים. נכון לשנת 2011, דנטון היא העיר בעלת שיעור הצמיחה השביעי בגובהו מבין ערי ארצות הברית עם אוכלוסייה של למעלה מ-100,000 איש. כ-20.3% מהתושבים חיים מתחת לקו העוני.

ההרכב הגזעי של העיר הוא 73.8% לבנים, 10.3% אפרו-אמריקאים, 4.1% אסייתים, 0.8% אינדיאנים, 0.1% מגזעים אחרים, ו-3.2% משני גזעים או יותר.

== חינוך ==
בעיר פועלות שתי אוניברסיטאות, ובהן לומדים למעלה מ-45,000 סטודנטים. כתוצאה מכך, נחשבת מערכת החינוך למקור תעסוקה מרכזי ביותר עבור תושבי העיר.

== ערים תאומות ==

* 

==קישורים חיצוניים==

* 
* 

קטגוריה:טקסס: ערים
קטגוריה:גיי וילג'
קטגוריה:יישובים שהוקמו ב-1866
יחסי סן מרינו – עיראק

יחסי סן מרינו-עיראק הם מערכת היחסים המורכבת שבין הממשלה והעם של הרפובליקה העיראקית לבין הממשלה והעם של הרפובליקה המרוממת של סן מרינו. שתי המדינות כוננו יחסים דיפלומטיים רק בעת החדשה ואין קשר דיפלומטי מעשי בין השתיים. בין שתי המדינות מתקיימים שיתופי פעולה כלכליים במגוון תחומי דעת.

== ייצוג ==
* סן מרינו אינה מיוצגת בעיראק בשום דרג, הן בדרג השגרירות והן בדרג הקונסולרי. 
* עיראק אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות העיראקית ברומא, איטליה, היא זו המואמנת על סן מרינו.

== הסכמים דיפלומטיים ==
בין שתי המדינות נחתם הסכם דיפלומטי אחד בלבד:
* הסכם לכינון יחסים דיפלומטיים רשמיים ברמת השגרירות בין הרפובליקה העיראקית לבין הרפובליקה המרוממת של סן מרינו - 7 באפריל 2011.

==קישורים חיצוניים==

== הערות שוליים ==
מחוז ריאד

מחוז ריאד (בערבית: منطقة الرياض) הוא מחוז במרכז ערב הסעודית. בירת המחוז היא ריאד המשמשת גם כבירת ערב הסעודית כולה. כ-75% מתושבי המחוז מתגוררים בעיר ריאד. המחוז משתרע על פני 404,240 קמ"ר ולפי מפקד האוכלוסין האחרון משנת 2022 מתגוררים בו כ-8.59 מיליון בני אדם<ref>https://portal.saudicensus.sa/portal/public/1/15</ref> כאשר הצפיפות היא כ-21 נפש לקמ"ר, ובכך הוא המחוז המאוכלס ביותר במדינה והשני בגודלו מבחינת שטח, אחרי מחוז א-שרקייה.

==קישורים חיצוניים==

* 

==הערות שוליים==

ריאד
מחוז מכה

מחוז מכה (בערבית: مِنْطَقَة مَكَّة المُكَرَّمَة) הוא מחוז במערב ערב הסעודית. המחוז משתרע על פני 153,128 קמ"ר ולפי מפקד האוכלוסין האחרון משנת 2022 מתגוררים בו כ-7.77 מיליון תושבים, ובכך הוא המחוז השני המאוכלס ביותר במדינה, אחרי מחוז ריאד. בירת המחוז היא העיר מכה הקדושה לאסלאם והעיר הגדולה ביותר היא ג'דה המשמשת כעיר נמל מרכזית ביותר בקנה מידה ארצי. עיר מרכזית נוספת היא טאיף.

==קישורים חיצוניים==

==הערות שוליים==

מכה
מחוז עסיר

עסיר (בערבית: منطقة عسير) הוא מחוז בדרום-מערב ערב הסעודית. המחוז משתרע על פני כ-76,700 קמ"ר (דומה לשטחה של צ'כיה) ולפי מפקד האוכלוסין האחרון משנת 2022 מתגוררים בו כ-2.02 מיליון תושבים. המחוז גובל בתימן בדרומו. בירת המחוז היא אבהא והעיר הגדולה ביותר בו היא ח'מיס מושייט.

מבחינה גאוגרפית, עסיר נחשב למחוז גשום ביחס לשאר סעודיה, זאת בזכות גובהו. כמות הגשמים מגיעים ל-300 עד 500 מ"מ בשנה. החקלאות המקומית נחשבת למפותחת במיוחד.

החל משנת 1920, אבן סעוד, מייסד סעודיה, פעל לכיבוש האזור ולסיפוחו למדינה שהקים. הוא שלח לשם כך את אל-אח'ואן, כוח צבאי בדואי. בשנת 1934 נחתם הסכים בין אבן סעוד לתימן אשר הכליל את עסיר לסעודיה. רק בשנות ה-40 של המאה ה-20 ובתחילת שנות ה-50 האזור מופה על ידי חוקרים מערביים.

בעבר עסיר היה ידוע בשל גידולים חקלאיים רבים ובהם קפה, חיטה, אלפלפה, לבונה ושעורה תרבותית.

==קישורים חיצוניים==

==הערות שוליים==

עסיר
יחסי סן מרינו – תוניסיה

יחסי סן מרינו–תוניסיה הם מערכת היחסים המורכבת שבין הממשלה והעם של הרפובליקה התוניסאית לבין הממשלה והעם של הרפובליקה המרוממת של סן מרינו. בין שתי המדינות מתקיימים שיתופי פעולה כלכליים במגוון תחומי דעת.

== ייצוג ==
* סן מרינו אינה מיוצגת בתוניסיה בשום דרג, הן בדרג השגרירות והן בדרג הקונסולרי. אין לסן מרינו שגרירות או קונסוליה האמונה על תוניסיה.
* תוניסיה אינה מיוצגת בסן מרינו בשום דרג, הן בדרג השגרירות והן בדרג הקונסולרי. לתוניסיה אין שגרירות המואמנת על סן מרינו, אך דה פקטו, יכולים אזרחי סן מרינו לגשת לקונסוליה התוניסאית בבולוניה, איטליה ולקבל שם שירותים קונסולריים.

== הסכמים דיפלומטיים ==
בין שתי המדינות נחתמו שני הסכמים דיפלומטיים:
* הסכם בין הרפובליקה התוניסאית לבין הרפובליקה המרוממת של סן מרינו לפטור הדדי מאשרות כניסה - 22 בנובמבר 1973.
* הסכם לכינון יחסים דיפלומטיים רשמיים ברמת השגרירות בין הרפובליקה התוניסאית לבין הרפובליקה המרוממת של סן מרינו - 28 בפברואר 2005.

== הערות שוליים ==
מחוז אל-מדינה

מחוז אל-מדינה (בערבית: منطقة المدينة المنورة) הוא מחוז במערב ערב הסעודית. המחוז משתרע על פני כ-152,000 קמ"ר ולפי מפקד האוכלוסין האחרון משנת 2022 אוכלוסייתו מונה כ-2.389 מיליון בני אדם, מה שהופך אותו למחוז הרביעי בגודלו בממלכה, הן מבחינת שטח והן מבחינת כמות התושבים. בירת המחוז היא העיר השנייה בקדושתה לאסלאם, אחרי מכה – אל-מדינה המהווה גם כעיר הגדולה בו. עיר חשובה נוספת היא ינבוע.

==קישורים חיצוניים==

==הערות שוליים==

אל-מדינה
יחסי סן מרינו – תימן

יחסי סן מרינו–תימן הם מערכת היחסים המורכבת שבין הממשלה והעם של הרפובליקה התימנית לבין הממשלה והעם של הרפובליקה המרוממת של סן מרינו. בין שתי המדינות מתקיימים שיתופי פעולה כלכליים במגוון תחומי דעת.

== ייצוג ==
* סן מרינו אינה מיוצגת בתימן בשום דרג, הן בדרג השגרירות והן בדרג הקונסולרי. 
* תימן אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות התימנית ברומא, איטליה, היא זו המואמנת על סן מרינו.

== הסכמים דיפלומטיים ==
בין שתי המדינות נחתם הסכם דיפלומטי אחד בלבד:
* הסכם לכינון יחסים דיפלומטיים רשמיים ברמת השגרירות בין הרפובליקה התימנית לבין הרפובליקה המרוממת של סן מרינו - 17 בדצמבר 2004.

== הערות שוליים ==
יחסי סן מרינו – ערב הסעודית

יחסי סן מרינו-ערב הסעודית הם היחסים הדיפלומטיים הרשמיים שבין הרפובליקה המרוממת של סן מרינו לבין הממלכה הערבית הסעודית.

== ייצוג ==
* סן מרינו אינה מיוצגת בערב הסעודית בשום דרג, הן בדרג השגרירות והן בדרג הקונסולרי.
* ערב הסעודית אינה מיוצגת בסן מרינו בשום דרג, הן בדרג השגרירות והן בדרג הקונסולרי. לערב הסעודית אין שגרירות המואמנת על סן מרינו, אך דה פקטו, יכולים אזרחי סן מרינו לגשת לשגרירות הסעודית ברומא, בירת איטליה ולקבל שם שירותים קונסולריים.

== הסכמים דיפלומטיים ==
בין שתי המדינות נחתם הסכם דיפלומטי אחד בלבד:
* הסכם לכינון יחסים דיפלומטיים רשמיים ברמת השגרירות בין הממלכה הערבית הסעודית לבין הרפובליקה המרוממת של סן מרינו - 31 במרץ 2009.

== הערות שוליים ==
כובע קלוש

כובע קלוש שנלבש על ידי כוכבת הקולנוע האילם, [[וילמה באנקי (1927)]]
כובע קלוש () הוא כובע נשים בצורת פעמון שהומצא בשנת 1908 על ידי הכובענית קרולין רֶבּוּ (Caroline Reboux). כובעים אלו היו פופולריים ואופנתיים במיוחד מ-1922 עד 1933. שמו נגזר מהמילה הצרפתית קלוש (Cloche) שפירושה "פעמון".

במהלך השנים המוקדמות של המאה העשרים, הייתה הפופולריות וההשפעה של כובעי הקלוש בשיאה. בתי אופנה יוקרתיים (הוט קוטור) כמו לנוון ומולינקס פתח אטליות לייצור כובעים, שהותאמו לעיצובי הבגדים שלהם. צורת הכובעים השפיעו אף על עיצוב השיער. תסרוקת "איטון קרופ" (Eton crop), האופיינית לג'וזפין בייקר, שהייתה קצרצרה וחלקה, הפכה לפופולרית משום שנחשבה לאידיאלית לצורת כובעי הקלוש.

==עיצוב==
[[ג'ואן קרופורד חובשת כובע קלוש (1927)]]
כובעי קלוש הוכנו בדרך כלל מלבד, כך שהתאימו בצורה נוחה לראש, ובדרך כלל תוכננו להילבש על המצח, כשעיני הלובש נמצאות רק מעט מתחת לשוליו. בשנים מאוחרות יותר, כובע קלוש קיצי היה עשוי מסיבי סיסל או קש. היה ניתן אף להכין אותם מחרוזים או תחרה כך שיתאימו לבגדי ערב, לקוקטיילים, לריקודים או אפילו לשמלות כלה.

סגנון האר דקו, ששגשג באותה תקופה, השפיע לעיתים קרובות על קווי המתאר של שולי הכובע או על סגנון התפרים. בעוד כובעי הקלוש, ברובם, היו פשוטים ונטולי קישוטיות מיוחדת ואפשרו לתסרוקת הקצרה לקבל נוכחות במראה הכללי, לעיתים רחוקות הם היו מעוטרים רקמות, סיכות משובצות, מטפחות, נוצות, או הדגשות דומות. בסוף שנות העשרים, החלה אופנה לחבוש את הכובע כששוליו מורמים. סגנון זה נשאר נפוץ עד שכובעי הקלוש יצאו מהאופנה, סביב 1933–1934.

לעיתים קרובות, סגנונות שונים של סרטים שהודבקו או הוצמדו לכובעים שידרו מסרים שונים על הלובשת. כמה מסרים פופולריים כללו: סרט דמוי חץ שציין נערה רווקה, שהייתה מצויה במערכת יחסים עם בן זוג, קשר חזק סימל נישואים ואילו קשר פרפר העיד על כך שהלובשת היא רווקה ומעוניינת להתערבב באירועים חברתיים (mingling).

==חזרה לאופנה==
כובע קלוש העשוי מ[[לבד, משי ומתכת, שנוצר על ידי הכובען גרטרוד סאותם בשנות השלושים של המאה ה-20]]
כובע הקלוש נהנה מ"גל שני" וחזר לאופנה של שנות השישים של המאה ה-20. כעשרים שנים לאחר מכן, דגמים חדשים של הקלוש, כמו הגרסה של המעצב פטריק קלי שהיה עם שוליים מכופתרים, עשו את דרכם חזרה לאופנה באותה עת אם כי בצורה מתונה.

כובעי קלוש הופיעו גם בקולקציות של מעצבים רבים בסתיו 2007; המגזין Elle קרא באותה תקופה לכובע הקלוש "אביזר הוט קוטור של הרגע" בגיליון ספטמבר 2007 שלו.

==קישורים חיצוניים==

<div class="mw-content-ltr">
* Photographs of cloche hats from the 1920s at the University of Houston Digital Library: [http://digital.lib.uh.edu/u?/p15195coll17,336 Photo 1], [http://digital.lib.uh.edu/u?/p15195coll17,371 Photo 2], [http://digital.lib.uh.edu/u?/p15195coll17,370 Photo 3]
</div>

==הערות שוליים==

קלוש
יחסי סן מרינו – עומאן

יחסי סן מרינו-עומאן הם מערכת היחסים המורכבת שבין הממשלה והעם של סולטנות עומאן לבין הממשלה והעם של הרפובליקה המרוממת של סן מרינו. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים.

== ייצוג ==
* סן מרינו אינה מיוצגת בעומאן שום דרג, הן בדרג השגרירות והן בדרג הקונסולרי. 
* עומאן אינה מיוצגת בסן מרינו בשום דרג, הן בדרג השגרירות והן בדרג הקונסולרי. כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לשגרירות העומאנית באיטליה ולקבל שם שירותים קונסולריים.
כאב של לוחמים

"כאב של לוחמים" הוא פזמון שנכתב, הולחן ובוצע על ידי עידן עמדי ויצא לאור בשנת 2010. השיר נבחר כ"שיר השנה" של גלגלצ לשנת ה'תשע"א (2011) וזכה במקום הראשון ב"מצעד החיילים", שארגנה גלגלצ לרגל שנת ה-70 למדינת ישראל.

== הפקה ==
את השיר כתב עמדי בביתו בעת שירותו הצבאי. עמדי, שהיה לוחם בחיל ההנדסה הקרבית, כתב את השיר בצורת מכתב אל חברתו שהוא נפרד ממנה. השיר מדבר על הקשיים הרגשיים של לוחמים. השיר בוצע על ידי עידן עמדי בשלב האודישנים במסגרת העונה השמינית (שנת 2010) של התוכנית כוכב נולד. כאשר הגיע עמדי לתוכנית,לשיר לא היה שם, והוא חשב לקרוא לו פשוט "שיר בלי שם", אך את שמו העניק לו סיון יאנג, האחראי על המתמודדים ב"כוכב נולד". בעונה זו הגיע עמדי למקום השני, ולאחר סיום העונה הוציא את השיר כסינגל באוקטובר 2010. הגרסה שיצאה היא הביצוע מתוך התוכנית.

"כאב של לוחמים" הושמע רבות בתחנות הרדיו, על פי נתוני מדיה פורסט. הוא זכה במקום הראשון במצעד העברי השנתי של גלגלצ בשיתוף mako לשנת תשע"א (2011), ובמקום הראשון ברשת ג'. בשנת 2018 נבחר השיר על ידי חיילי צה"ל, כשיר הזוכה במצעד החיילים של גלגלצ ואתר וואלה!, לרגל 70 שנות עצמאות למדינת ישראל. נושא הפוסט טראומה המופיע בשיר, הוא נושא שאינו מדובר רבות בשירים בעברית. בראיונות עמו בהמשך הסביר עמדי כי בדומה לחיילים רבים, אף הוא נושא עמו חוויות טראומטיות שונות מהשירות הצבאי, אותן ימשיך כנראה לשאת במהלך החיים.

בשנת 2023, במהלך מלחמת חרבות ברזל, הקליטו חברי "הפרויקט של רביבו" ביצוע משלהם לשיר. סרטון נלווה מתוך אולפן ההקלטות פורסם ביוטיוב ב-15 באוקטובר באותה השנה.

==קישורים חיצוניים==

* 
* 
* 

==הערות שוליים==

קטגוריה:שירי 2010
קטגוריה:סינגלים מ-2010
קטגוריה:סינגלים מ-2023
קטגוריה:שירי עידן עמדי
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:שירי מלחמת חרבות ברזל
קטגוריה:שירים על פרידה
קטגוריה:בלדות
מחנה ענתות

מחנה ענתות הוא מחנה צבאי של צה"ל, הנמצא באזור יהודה ושומרון, סמוך למחסום חיזמה ולכפר ענאתא הפלסטיני. מצפון למחנה עובר כביש 437 ומערבית לו עובר כביש הטבעת המזרחי. המחנה משמש כמרכז של יחידת מחסני חירום וכן כמפקדת גדוד ארז של חיל המשטרה הצבאית.

==היסטוריה==
המחנה תוכנן במקור בתוכנית אב ירושלים 1968 כאזור תעשייה לעיר, למרות שאינו בשטח המוניציפלי של העיר. בשנת 1970, החברה הכלכלית לירושלים כללה אותו בתוכנית הפיתוח שלה, אך הקמתו לא החלה בפועל. באוגוסט 1973, קיבלה ועדת השרים לענייני ירושלים המלצה להפקיע 2,000 דונם של אדמה בבעולות פרטית באזור לטובת הקמת אזור התעשייה. 
ראש עיריית ירושלים טדי קולק ביקש לספח את השטח לתחום העיר ולהעביר אליו את בית המטבחיים העירוני שהיה ממוקם בין שועפט לגבעה הצרפתית (במקום בו הוקם הדפו של הרכבת הקלה) והווה מטרד סביבתי. 

בשנת 1978, דחה בג"ץ עתירה נגד הפקעת קרקעות מחנה ענתות, לאחר שהמדינה הודיעה שהתפיסה היא לצורך צבאי של הקמת מחנה ולא להקמת אזור תעשייה. זמן קצר אחר כך החלה הקמת המחנה במקום.

בתחילת שנות ה-2000 אירעו במחנה מספר מקרים של חדירות וגנבת ציוד.

==הערות שוליים==

קטגוריה:מזרח ירושלים
ענתות
שאנדור קפירו

שאנדור קפירו (בהונגרית: Képíró Sándor; 18 בפברואר 1914, שרקד, האימפריה האוסטרו-הונגרית – 3 בספטמבר 2011, בודפשט, הונגריה) היה קצין ז'נדרמריה הונגרי אשר השתתף בטבח בדרום באצ'קה ב-1942. לאחר הטבח נידון לעונש קל יחסית. בהמשך, הגיעו עדויות חדשות נגדו והוא נמלט לארגנטינה. ב-1996 שב להונגריה, בהמשך זוהה על ידי צייד הנאצים אפרים זורוף וב-2011 הועמד לדין וזוכה מחוסר ראיות.<ref></ref>

==קורות חייו==
===ראשית חייו והטבח בדרום באצ'קה===
שאנדור קפירו נולד בשרקד (בשטחי מחוז בקש בהונגריה המודרנית). הוא סיים בית ספר תיכון בבקשצ'בה ורכש תואר דוקטור במשפטים באוניברסיטת סגד. ב-1940 סיים את האקדמיה הצבאית "לודוויקה" בבודפשט והוצב כקצין ז'נדרמריה באורושהזה. במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית הועבר אזור באצ'קה לחזקת הונגריה. בינואר 1942 נטל קפירו חלק בטבח בדרום באצ'קה במסגרת כוח ז'נדרמריה עליו פיקד. בהמשך, מונה למפקד הז'נדרמריה במישקולץ. לאחר מינוי של מיקלוש קאלאי לראש ממשלת הונגריה הוחל בהליכים פליליים נגד משתתפי הטבח. קפירו הועמד לדין ונידון ל-10 שנות מאסר על חלקו בביצוע מעצרים. במרץ 1944 כבשו הגרמנים את הונגריה במסגרת מבצע מרגרטה וקפירו שוחרר ממאסרו. בהמשך עבר לאוסטריה והתיישב בלינץ. ב-1946 נשפט בהונגריה בהיעדרו ונידון ל-14 שנות מאסר על חלקו באירועים.

באוגוסט 1948 נמלט לארגנטינה ובה אימץ זהות בדויה. הוא עבד כשכיר במפעל טקסטיל, נישא ונולדו לו שני ילדים. בראשית המאה ה-21 הופיע שמו ברשימת הנאצים המבוקשים ביותר של מרכז שמעון ויזנטל.

===שובו להונגריה והעמדתו לדין===
ב-1996 שב קפירו להונגריה. הוא זוהה על ידי צייד הנאצים אפרים זורוף, וב-2011 הועמד לדין בגין רצח של 36 בני אדם בנובי סאד. קפירו טען שאכן השתתף באירועים אך עסק בביצוע מעצרים בלבד. בית המשפט ההונגרי זיכה אותו מאשמה בשל היעדר ראיות מספקות, ומספר חודשים מאוחר יותר הלך לעולמו והוא בן 97 שנים.

==קישורים חיצוניים==

==הערות שוליים==

קטגוריה:הונגרים משתפי פעולה עם הנאצים
קטגוריה:שואת יהודי יוגוסלביה
קטגוריה:הונגרים במלחמת העולם השנייה
קטגוריה:הונגרים שנולדו ב-1914
קטגוריה:הונגרים שנפטרו ב-2011
יחסי סן מרינו – סנט קיטס ונוויס

יחסי סן מרינו–סנט קיטס ונוויס הם היחסים המורכבים שבין הרפובליקה המרוממת של סן מרינו לבין פדרציית סנט כריסטופר ונוויס. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים.

== סקירה כללית ==
בין סן מרינו לסנט קיטס ונוויס לא קיימים יחסים דיפלומטיים כלל. ב-20 באפריל 2010, חתמו שתי המדינות על אמנה למניעת כפל מס. אזרחים אינם רשאים להיכנס למדינה, אלא סוחרים בלבד, אך אם הסוחר ביקר בגינאה, בליבריה, בניגריה או בסיירה לאון לפני כן, תיאסר עליו כניסה למדינה.

== ייצוג ==

* סנט קיטס ונוויס אינה מיוצגת בסן מרינו, הן בדרג השגרירות והן בדרג הקונסולרי.
* סן מרינו אינה מיוצגת בסנט קיטס ונוויס, הן בדרג השגרירות והן בדרג הקונסולרי.

== הערות שוליים ==
יחסי לבנון – סן מרינו

יחסי לבנון–סן מרינו הם מערכת היחסים המורכבת שבין הממשלה והעם של הרפובליקה הלבנונית לבין הממשלה והעם של הרפובליקה המרוממת של סן מרינו. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים.

== ייצוג ==
* סן מרינו אינה מיוצגת בלבנון בשום דרג, הן בדרג השגרירות והן בדרג הקונסולרי. 
* לבנון אינה מיוצגת בסן מרינו בשום דרג, הן בדרג השגרירות והן בדרג הקונסולרי. כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לקונסוליה הלבנונית במילאנו, איטליה ולקבל שם שירותים קונסולריים.

== יחסים כלכליים ==
סן מרינו ייצאה ללבנון בשנת 2014 סחורה בסך 3.63 מיליון דולר אמריקאי. מרבית הסחורה המיוצאת (84%) היא חומרי הדברה ומחממים חשמליים (12%). באותה השנה לא היו תנודות בייבוא מלבנון לסן מרינו.

== הערות שוליים ==
יחסי ארגנטינה – סן מרינו

שר החוץ הארגנטינאי [[חורחה פאוריה עם שר החוץ של סן מרינו ניקולה רנצי בבואנוס איירס, 2018]]
יחסי ארגנטינה–סן מרינו הם היחסים הדיפלומטיים שבין הרפובליקה המרוממת של סן מרינו לבין הרפובליקה הארגנטינאית.

== סקירה כללית ==
היחסים הקונסולריים הרשמיים בין ארגנטינה לסן מרינו כוננו ב-20 בספטמבר 1967. היחסים הדיפלומטיים הרשמיים בין המדינות כוננו ב-6 באוקטובר 1994. ב-20 בספטמבר 1967, המדינות חתמו על הסכם לביטול דרישות הוויזה. ב-7 בדצמבר 2009, המדינות חתמו על הסכם חילופי מידע על ענייני מס.

== יחסים כלכליים ==
בין סן מרינו לארגנטינה קיים שיתוף פעולה כלכלי נרחב, בכל שנה לפחות, המדינות מייצאות מאות אלפי דולרים ומעבירות ביניהן סחורה הכוללת מוצרי מחשב, מכונות שטיפה, אגוזים ועוד.
{| class="wikitable"
!שנה
!ארגנטינה
!סן מרינו
!סה"כ
|-
|2015
|147 אלף דולר
|202 אלף דולר
|349 אלף דולר
|-
|2014
|283 אלף דולר
|386 אלף דולר
|669 אלף דולר
|-
|2013
|20.9 אלף דולר
|262 אלף דולר
|282.9 אלף דולר
|-
|2012
|153 אלף דולר
|225 אלף דולר
|378 אלף דולר
|-
|2011
|229 אלף דולר
|520 אלף דולר
|749 אלף דולר
|-
|2010
|77.4 אלף דולר
|88.4 אלף דולר
|165.8 אלף דולר
|-
|סה"כ
|910.3 אלף דולר
|1683.4 אלף דולר
|2593.7 אלף דולר
|}

== ייצוג ==
* סן מרינו מיוצגת בארגנטינה על ידי שגרירות וקונסוליה כללית בבואנוס איירס, בירתה של ארגנטינה.
* ארגנטינה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של ארגנטינה בסן מרינו נמצאת בקורדובה, ספרד.

==קישורים חיצוניים==

== הערות שוליים ==
יצחק איש-שלום

יצחק איש-שלום (1920 – 12 ביולי 1989, ט' בתמוז ה'תשמ"ט) היה ראש המועצה המקומית כפר יונה משך 14 שנים, 1959–1974.

== ביוגרפיה ==
יצחק איש שלום נולד בשנת 1920 באיסטנבול שבטורקיה. הוא גדל בבית ציוני דובר עברית, וכבר בגיל 17 ארגן במחתרת חוג ללימודי השפה העברית, שבו השתתפו מאה איש.

בשנת 1940, בהיותו בן 20, ניסה יחד עם שני חברים להעפיל לארץ ישראל על מנת להתגייס לצבא הבריטי יחד עם בני היישוב, אולם נתפס על ידי שלטונות המנדט הבריטי והוחזר לאיסטנבול. בהמשך חזר על ניסיונו להעפיל לארץ ישראל, אך נתפס בפעם השנייה וגורש שוב. איש-שלום לא אמר נואש, וניסה בשלישית להעפיל לארץ ישראל, אולם גם הפעם נתפס, על ידי הטורקים, נשפט על עריקה מהצבא הטורקי, ושירת בצבא הטורקי במשך 4 שנים.

בשנת 1949 עלה לישראל למעברת בית ליד ומאחר שהיה דובר עברית ופעיל עליה עוד בארץ מוצאו, נקלט מיד לעבוד בסוכנות היהודית כמבקר/ מדריך במחנות עולים בארץ. ב - 1950 עבר עם משפחתו ממעברת בית ליד לכפר יונה .

עבד כגזבר המועצה המקומית כפר יונה במשך כ-10 שנים. לאחר שהתפטרו ראש המועצה וסגניתו בשנת 1959, החל לכהן כראש המועצה, תחילה בהמלצת סגנית ראש המועצה המתפטר.

בבחירות לראשות המועצה בשנת 1965 נבחר פה-אחד על ידי כל 9 חברי המועצה, לרבות יריביו הפוליטיים.

שימש כראש המועצה המקומית כפר יונה בין השנים 1959 ל-1974.

== הנצחה ==
תחום החינוך היה קרוב ללבו של איש-שלום, ובית הספר איש-שלום שבכפר יונה (משנת תש"ע בית ספר שש-שנתי, ז'–י"ב) קרוי על שמו.

==קישורים חיצוניים==
* 

== הערות שוליים ==

איש-שלום
קטגוריה:ישראלים ילידי טורקיה
קטגוריה:עולים לאחר קום המדינה: 1948–1950
קטגוריה:ראשי רשויות מקומיות מטעם מפא"י
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1920
קטגוריה:ישראלים שנפטרו ב-1989
גדליהו שפירא

גדליהו שפירא (28 באוקטובר 1929, שדליץ, פולין – 28 בדצמבר 1972, ראשון לציון) היה שחמטאי פולני ישראלי. הוא ייצג את ישראל ופולין באולימפיאדות השחמט

גדליהו שפירא נולד בפולין. בשנת 1955 הוא השתתף באליפות פולין בשחמט וחלק מקומות 7–8. בשנת 1956 הוא נכלל בנבחרת פולין-ב' במפגש עם הונגריה וצ'כוסלובקיה.

בסוף שנות ה-50 של המאה ה-20 הוא עלה לישראל. בשנת 1959 הוא סיים במקום ה-8 באליפות ישראל בשחמט. בשנת 1961 שפירא השתתף בתחרות בינלאומית בנתניה וחלק מקומות 4–5 (יחד עם יאיר קריידמן).

== שפירא באולימפיאדת השחמט ==
בין השנים 1956 ל-1962 השתתף גדליהו שפיאר ב-2 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1956|| עת ||פולין|| ||2 מ-7||1+ 2= 4-||28.6|| 23 קבוצתי
|-
| 1962||2 עת || ישראל || ||6.5 מ-11||4+ 5= 2-||59.1|| 15 קבוצתי
|}

==קישורים חיצוניים==

==הערות שוליים==

קטגוריה:שחמטאים ישראלים
קטגוריה:נציגי ישראל באולימפיאדת השחמט
קטגוריה:שחמטאים יהודים פולנים
קטגוריה:עולים בשנות ה-1950
קטגוריה:ישראלים ילידי פולין
קטגוריה:ישראלים שנולדו ב-1929
קטגוריה:ישראלים שנפטרו ב-1972
רפי פרסיץ

רפי (רפאל) פרסיץ (26 ביולי 1934, תל אביב - 4 בפברואר 2009) היה עיתונאי ושחמטאי ישראלי ואנגלי. הוא ייצג את ישראל באולימפיאדת השחמט.

==ביוגרפיה==
רפי פרסיץ נולד בתל אביב, נכדה של שושנה פרסיץ. בשנת 1951 הוא זכה באליפות ישראל לנוער.

פרסיץ למד באוניברסיטת אוקספורד. במהלך לימודיו הוא היה חבר נבחרת אנגליה באליפויות שחמט לסטודנטים ובשנת 1954 זכה במדליית זהב אישית.

לאחר סיום הלימודים הוא חזר לארץ והשתתף במספר תחרויות. בשנת 1965 זכה פרסיץ במקום השלישי באליפות ישראל בשחמט.

תקופה מסוימת הוא עבד עם אביו בשווייץ. לאחר מכך, חזר לישראל והתחיל לעבוד כעיתונאי בתחום הכלכלה בהארץ. היה מומחה בניתוח טכני וכתב טור שבועי בנושא.

בנוסף, היה מומחה לשפה העברית ושימש כחבר בוועדה למונחי ביטוח שליד האקדמיה ללשון העברית.

נפטר ב-4 בפברואר 2009, בגיל 74.

==הנצחה==
לאחר מותו, בשנת 2010 נערכה לזכרו תחרות שחמט.

== רפי פרסיץ באולימפיאדת השחמט ==
בשנת 1960 השתתף רפי פרסיץ באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1962||4 || ישראל || ||7 מ-12||6+ 2= 4-||58.3|| 14 קבוצתי, 14 אישי
|}

==קישורים חיצוניים==

* 
* 
* [https://www.chess.org.il/Players/Player.aspx?Id=7707 רפאל פרסיץ] באתר האיגוד הישראלי לשחמט

==הערות שוליים==

קטגוריה:נציגי ישראל באולימפיאדת השחמט
קטגוריה:בוגרי אוניברסיטת אוקספורד
קטגוריה:סגל הארץ
קטגוריה:חברי האקדמיה ללשון העברית
קטגוריה:שחמטאים ישראלים ללא דרגה בין-לאומית
קטגוריה:ישראלים שנולדו ב-1934
קטגוריה:ישראלים שנפטרו ב-2009
פוני הוצול

פוני הוצול
פוני הוצול לצד אנשים
פוני הוצול (באנגלית: Hucul pony) הוא גזע סוס פוני של סוס הבית שמקורו בהרי הקרפטים. יש לו מבנה גוף כבד ובעל סיבולת וקשיחות רבה.

"פוני הוצול" מתפקד כסוס רכיבה, וכסוס עבודה, ובין השאר מושך עצים במקומות שאינם נגישים, בהרי הקרפטים.

"פוני הוצול" קרוי על שם ההוצולים אשר התגוררו בקרפטים של אוקראינה ורומניה

==היסטוריה==

קיים דמיון מסוים בין גזע ה"פוני הוצול" לגזע הטרפן שנכחד. מקורו באזור הרי הקרפטים של מזרח אירופה (אוקראינה, פולין, סלובקיה ורומניה).

התיעוד הראשון של פוני הוצול נמצא בשנת 1603. בהתאם לתנאי הגידול הצנועים והקשים של הרי הקרפטים של בוקובינה (Bukovina Carpathians) היו לו תכונות של סוס פרא.<ref name=":0"></ref>

במאה התשע עשרה שימש גזע הפוני הוצול בחיל הפרשים של הצבא האוסטרי-הונגרי. מוצאה של השושלת המתועדת העתיקה ביותר של פוני הוצול בתקופה ההיא. בשנת 1915 הועבר העדר מ-Lucina ל-Waldof שבאוסטריה. בתום המלחמה התפרקה האימפריה האוסטרו-הונגרית, והרבעת הפוני הוצול עברה לרומניה, צ'כוסלובקיה ופולין.<ref name=":0" />

בשנת 1922 נשלחו 32 סוסים לצ'כיה כדי לשקם את העדר שהיה בסכנת הכחדה.

מלחמת העולם השנייה גרמה לירידה חדה במספר סוסי "פוני הוצול" בצ'כיה. בתום המלחמה נותרו כ-300 סוסים בלבד.<ref></ref>

בשנות השבעים הקימו המגדלים של הגזע את ארגון מגדלי ה"פוני הוצול" (Hucul Club) כדי למנוע הכחדה. כיום קיימים יותר מ-1,000 פריטים.

==מאפיינים==
גובהו של פוני הוצול זכר להרבעה 138-143 סנטימטר ומשקלו 419-459 קילוגרם. גובהה של הנקבה 136-141 סנטימטר ומשקלה 399-444 קילוגרם. ראשם קצר, עיניהם גדולות, צווארם קצר יחסית, חזם רחב, רגליהם קצרות ויציבות, פרוותם גסה. צבעם יכול להיות שחור, חום-אדמדם, חום-אפור; עם פסים דמויי זברה על הגב ועל הרגליים. הם ניחנים בסיבולת גבוהה ובמזג טוב. תזונתם: מספוא כגון שדות מרעה או חציר.<ref></ref>

שמות נוספים: "Carpathian pony", "Huculska", "Hutsul", "Huţul", "Huţan", "Huzul"

==מרכזי גידול==

* אוקראינה
* הונגריה, בעיר "Aggtelek" 
* סלובקיה, בעיר "Topoľčianky" 
* פולין, בערים "Gładyszów" וב"Odrzechowa" 
* צ'כיה, בעיר פראג
* רומניה, בעיר "Moldova-Sulița" 

==גלריה==
<gallery mode="packed" heights="130">
קובץ:Ogier czolowy spedza klacze stadnina grodziec.jpg |עדר של "פוני הוצול"
קובץ:0.2014 Landfahrspritze (Vintage), Rudawka Rymanowska.JPG | "פוני הוצול"
קובץ:.02014. Reiten auf den Huzulen Pferden..JPG | "פוני הוצול"
קובץ:.02014 Reiten auf den Huzulen Pferden in Rudawka am Wisłok.jpg | "פוני הוצול"
</gallery>

<gallery mode="packed" heights="160">
קובץ:0.2014 Reiten auf den Huzulen Pferden in Rudawka am Wisłok.webm | "פוני הוצול"
</gallery>

==ראו גם==
* הוצולים
* פוני
* פוני באלי
* פוני ג'אווה
* פוני שטלנד
* סוסים במלחמה

==לקריאה נוספת==
* [http://www.poneyhucul.fr/ ארגון ההוצול הצרפתי] (c Association française du Huçul)

==קישורים חיצוניים==

*
* 
* 

==הערות שוליים==

קטגוריה:גזעי סוסים
קטגוריה:בעלי חיים בשירות צבאי ומשטרתי
מחוז אל-קסים

אל-קסים (בערבית: منطقة القصيم) הוא מחוז במרכז ערב הסעודית. המחוז משתרע על פני כ-58,000 קמ"ר ולפי מפקד האוכלוסין האחרון משנת 2022 אוכלוסייתו מנתה כ-1.336 מיליון בני אדם. אל-קסים ידוע בשל החקלאות הענפה שבו. בנוסף על כך, הוא המחוז העשיר ביותר ביחס למספר תושביו בכל המדינה. המחוז החמישי בצפיפותו, והשביעי בכמות תושביו. בירת המחוז היא בוריידה. אל-קסים נחשב למחוז השמרני ביותר בסעודיה, ומהווה מרכז חשוב לסלפים. בקרב התושבים שוררת תמיכה חזקה לבית סעוד.

==היסטוריה==
אין הרבה עדויות היסטוריה בנוגע לאזור אל-קסים קודם לתקופה האסלאמית. המשורר הקדם-אסלאמי הידוע ענתרה אבן שדאד ציין את אל-קסים בשיריו. האזור נחשב לדרך מסחרית חשובה בימי בית עבאס במיוחד לסוחרים שהגיעו מסביבת איראן ועיראק של ימינו. השליט העבאסי הארון א-רשיד פיתח את דרכי המסחר וקרא לדרך הראשית על שם אשתו זביידה. בנוסף על המסחר, הדרכים שימשו גם צליינים רבים. ההתיישבות המקומית החלה להתפתח במאה ה-16.

==כלכלה==
מבחינה כלכלית, מקורות ההכנסה העיקריים הם תיירות וחקלאות. יצור חקלאי מרכזי הוא תמרים, כאשר בשטח המחוז יש מעל ל-7 מיליון עצי דקל. ייצורים חקלאיים נוספים הם דגנים, מנדרינות, לימונים, ענבים, רימונים, תפוזים וירקות.

==תחבורה==

==חינוך==

במחוז יש 263,379 סטודנטים וסטודנטיות, 33,061 מורים בכ-2,533 בתי ספר.

==קישורים חיצוניים==

==הערות שוליים==

אל-קסים
מארטי גליקמן

מרטין אירווין "מארטי" גליקמן (באנגלית: Martin Irving "Marty" Glickman; 14 באוגוסט 1917 – 3 בינואר 2001) היה אצן אמריקאי-יהודי, חבר נבחרת ארצות הברית באולימפיאדת ברלין (1936), שברגע האחרון, נמנע ממנו ומחברו היהודי סמואל סטולר לרוץ בריצת השליחים 4x100 מטר ובכך לא היו שותפים לזכייה במדליית זהב האולימפית שבה זכו חבריהם לנבחרת. היה לאחד משדרני הספורט ברדיו המפורסמים ביותר באמריקה. בין היתר הוא שידר את משחקי הכדורסל של הניו יורק ניקס (21 שנים), את משחקי הפוטבול של הניו יורק ג'איינטס (23 שנים) והניו יורק ג'טס (11 שנים) ואת משחקי קבוצת ההוקי קרח ניו יורק ריינג'רס. נוסף לכך, הוא פירשן לפני ואחרי משחקי קבוצת הבייסבול של הניו יורק יאנקיז (12 שנים).

== קורות חיים ==
גליקמן נולד וגדל ברובע הברונקס, ניו יורק, למשפחת מהגרים יהודים מיאשי, רומניה. הוא למד באוניברסיטת סירקיוז.

במבחנים האמריקאיים לאולימפיאדת ברלין (1936) סיים גליקמן במקום חמישי בריצת 100 מטר בתוצאה של 10.7 שניות וניכלל בנבחרת האמריקאית להשתתף בריצת השליחים 4x100 מטר. ברגע האחרון, במשחקים עצמם הוחלפו שני האתלטים היהודים, סטולר וגליקמן, על אף שהתאמנו במשך שבועיים, בשני האצנים המהירים במשחקים, זוכי מדליות הזהב והכסף בריצת 100 מטר ג'סי אוונס וראלף מטקלף, שלא היו אמורים לרוץ בשליחים ואף לא התאמנו לכך. הרביעייה האמריקאית ניצחה בפער גדול בשיא עולם חדש של 39.8 שניות, לפני איטליה (41.1 שניות) וגרמניה (41.2 שניות). 

באליפות ארצות הברית שנערכה באותה שנה הוא סיים במקום חמישי בריצת 100 מטר.

בתחרות שנערכה בווסט פוינט במאי 1938 קבע גליקמן בריצת 100 יארד שיא אישי חדש של 9.5 שניות.

== שיאים אישיים ==
* ריצת 100 יארד: 9.5 שניות (1938)
* ריצת 100 מטר: 10.7 שניות (1936)

== ראו גם ==
* יהודים במשחקים האולימפיים

== קישורים חיצוניים ==

* [http://trackfield.brinkster.net/Profile.asp?ID=7993&Gender=M מארטי גליקמן], באתר Track and Field Statistics 
* , תמונה של מארטי גליקמן שהגיע למכביה ה-12
* 

== הערות שוליים ==

קטגוריה:ניו יורק: אישים
קטגוריה:אתלטים יהודים אמריקאים
קטגוריה:אצנים יהודים
קטגוריה:אצנים אמריקאים
קטגוריה:שדרני ספורט
קטגוריה:פרשני ספורט יהודים
קטגוריה:פרשני ספורט אמריקאים
קטגוריה:אמריקאים ממוצא יהודי-רומני
קטגוריה:בוגרי אוניברסיטת סירקיוז
קטגוריה:אמריקאים שנולדו ב-1917
קטגוריה:אמריקאים שנפטרו ב-2001
לאון אדרי

לאון אדרי (4 באפריל 1948 – 19 באפריל 2018) היה יזם, מפיק קולנוע ואיש עסקים ישראלי, ממקימי ומבעלי "יונייטד קינג" וה"סינמה סיטי" ומבכירי תעשיית הקולנוע הישראלית.

==ביוגרפיה==
שלט רחוב על שמו של לאון אדרי בעיר נתניה
לאון אדרי נולד בטנג'יר, שבמרוקו, ובשנת 1961 עלה לישראל עם משפחתו, שהשתקעה בדימונה.

בשנת 1962, כשהיה בן 14, החל אדרי לעבוד בבית הקולנוע הראשון בדימונה כמסריט. בשנת 1964 נפתח קולנוע נוסף בדימונה, קולנוע גיל, אדרי עבר להיות המסריט של הקולנוע החדש והכשיר את אחיו, משה, להחליף אותו בקולנוע דימונה הוותיק.

מגיל 15 עד גיל 25 עבד כחשמלאי בעבודות קבלנות. את המקצוע למד בתיכון מקצועי בדימונה. במקביל הפך לבעלים של בתי קולנוע בדימונה וברחבי הדרום. אחר כך הקים יחד עם אחיו ושותפיו את חברת ההפצה (בעיקר של סרטים) "יונייטד קינג" ועבר לפעול באזור המרכז. הלהיט הראשון שהפיצה החברה היה סופרמן בשנת 1978. החברה רכשה בתי קולנוע ברחבי הארץ, ובהם "מקסים" ו"אופיר" בתל אביב. החברה נכנסה גם לענף סרטי הוידאו בשם "יונייטד קינג וידאו". עם השנים הרחיבה את עיסוקה להפקה ושיווק של קשת רחבה של תוכני בידור ושל העסקים הקשורים בהם, כשבין תוצריה סדרות טלוויזיה, סרטי DVD וגם הפקות מוזיקליות ומופעי במה. בשנת 2002 פתחה החברה במתחם גלילות שברמת השרון את מתחם הקולנוע סינמה סיטי. החברה מחזיקה בספרייה הגדולה ביותר של סרטים ישראליים, ובהם הזכויות לסרטיו של אפרים קישון, והיא גם הבעלים של חברת המוזיקה NMC.

האחים אדרי הפיקו והפיצו מאות סרטים ישראלים ואלפי סרטים בינלאומיים.

היה נשוי לסולנג' ואב לארבעה. בשנותיו האחרונות התגורר בקיסריה.

במסגרת משפט נתניהו העיד אדרי במשטרה על כך שהעניק את ביתו לפגישות של בנימין נתניהו על בסיס קבוע.

אדרי נפטר בגיל 70, לאחר מאבק בסרטן המעי הגס. נקבר בבית העלמין בקיסריה. בהלווייתו ספד לו ראש ממשלת ישראל, בנימין נתניהו, שהיה ידידו הקרוב.

רחוב על שמו קרוי בעיר נתניה בצמוד למתחם הסינמה סיטי. בינואר 2022 הוחלט לקרוא על שמו את תיאטרון דימונה.

הסרט מחילה, מהאחרונים שהפיק בחייו, עלה לאקרנים בשנת 2019 והוקדש לזכרו.

==פילמוגרפיה (רשימה חלקית)==

==פרסים והוקרה (רשימה חלקית)==
* פרס פסבינדר של האקדמיה האירופית לקולנוע לתגלית השנה
* איש השיווק של השנה (יחד עם אחיו, משה אדרי) מטעם איגוד השיווק הישראלי (2010)
* אות מפעל חיים (יחד עם אחיו, משה אדרי) מטעם פסטיבל הקולנוע בירושלים (2010).

==מועמדויות לפרסים (רשימה חלקית)==
* (Golden Orange Award for Best Film (International
* Golden Orange SİYAD Award for Best International Film

==קישורים חיצוניים==

* 
* 
* , 25 בדצמבר 2013
* 
* 
* 
* 

==הערות שוליים==

קטגוריה:מפיקי קולנוע ישראלים
קטגוריה:יזמים ישראלים
קטגוריה:אנשי עסקים ישראלים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:תל אביב-יפו: אישים
קטגוריה:קיסריה: אישים
קטגוריה:אישים הקבורים בבית הקברות בקיסריה
קטגוריה:ישראלים שנולדו ב-1948
קטגוריה:ישראלים שנפטרו ב-2018